Diari Oficial de la Generalitat Valenciana


Sumari del DOGV 3955, del 08-03-2001 (2001/2041)

Notificació de la sentència número 32/2001, actuacions número D-402/2000.
-------------------------------------------------------------------------

### Dades del document

Número de DOGV
:   3955

Data del DOGV
:   08-03-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/2041


Organisme emissor
:   Jutjat de Social Número 9 de Madrid

Tipus de document
:   Edicte

Notificació de la sentència número 32/2001, actuacions número D-402/2000. [2001/Q2041]
  
Pilar Represa Suecos, secretària del Jutjat Social número 9 de Madrid i província, fa saber:
  
Que en les actuacions que se segueixen en aquest jutjat a instància de la senyora María Ángeles García contra la senyora Elisa Pérez González, l'Institut Nacional de la Seguretat Social (INSS) i la Tresoreria General de la Seguretat Social (TGSS), en reclamació per Seguretat Social, registrades amb el número D-402/2000, s'ha dictat sentència, la decisió de la qual és tal i com consta a la còpia simple que s'adjunta.
  
I perquè valga de notificació a la senyora Elisa Pérez González, en parador ignorat, s'expedeix aquest edicte perquè es publique en el Diari Oficial de la Generalitat Valenciana i es col·loque al tauler d'anuncis.
  
Madrid, 5 de febrer de 2001.- La secretària judicial: Pilar Represa Suecos.
  
«Actuacions número D-402/2000
  
Sentència número 32/2001
  
Madrid, 24 de gener de 2001
  
José María Reyero Sahélices, magistrat jutge del Jutjat Social número 9 de Madrid i província, després d'haver vist aquestes actuacions que se segueixen sobre Seguretat Social, entre les parts; d'una i com a demandant, la senyora María Ángeles García García, que compareix assistida del lletrat Manuel de Cristóbal López, i de l'altra i com a demandada, la senyora Elisa Pérez González, que no compareix, l'Institut Nacional de la Seguretat Social (INSS) i la Tresoreria General de la Seguretat Social (TGSS), que compareix representada per lletrat, en nom del rei, ha pronunciat la sentència següent:
  
I. Antecedents
  
1. Amb data de 29 de juny de 2000 va entrar en aquest jutjat la demanda formulada per la senyora María Ángeles García García contra la senyora Elisa Pérez González, l'Institut Nacional de la Seguretat Social (INSS) i la Tresoreria General de la Seguretat Social (TGSS), per la qual d'acord amb els fets i els fonaments que s'hi exposen, sol·licitava que es dictara sentència en els termes interessats en la pètita.
  
2. Admesa a tràmit la demanda mitjançant la Resolució de data 29 de juny de 2000, es va assenyalar per a la realització dels actes de conciliació i, si escau, judici, l'audiència del dia 18 d'octubre de 2000, que va ser suspesa, i es va tornar a citar per al judici el 24 de gener de 2001, en aquest acte s'observen les formalitats legals.
  
II. Fets provats
  
1. A la demandant, la senyora María Ángeles García García, amb el document nacional d'identitat 21788763, se li va notificar la revalorització de la pensió de viduïtat per a l'any 2000, on consta que la pensió inicial més revaloritzacions fins a 1999 és de 22.294 pessetes. La revalorització per al 2000 de 446 pessetes (2%), i així la pensió íntegra queda fixada en 22.740 pessetes (foli 9).
  
2. Formulada la reclamació prèvia el 3 de maig de 2000, és desestimada mitjançant la Resolució definitiva de l'INSS, de data de 19 de maig de 2000, i s'assenyala que el percentatge de la pensió és el resultat d'aplicar el 45% de la base reguladora una prorrata del 24%, i efectuar sobre aquesta quantia de revalorització corresponent a l'any 1999 (foli 10).
  
3. En data 28 de juny de 2000 presenta la demanda rectora d'aquest procediment en la pètita del qual sol·licita que se li reconega a l'actora, quant a cònjuge supervivent i legítima del causant i única vídua, una revalorització del 2% sobre la quantia íntegra de la pensió de viduïtat, és a dir, sobre el 100% del 45% de la base reguladora reconegut al seu espòs difunt, amb efectes d'1 de gener de 2000, i que condemna l'INSS i la TGSS a passar per aquesta declaració i al pagament d'aquesta revalorització.
  
III. Fonaments de dret
  
1. A l'efecte de l'article 97.2 de la LPL, es fa constar que la relació de fets provats es pacífica per a les parts, i que el debat se centra a la qüestió jurídica, de si correspon a l'actora la revalorització de la pensió sobre la part íntegra d'aquesta en exclusiva, és a dir el 100% del 45% de la base reguladora, ja que si no és així es vulnerarà el conveni 102 de la OIT i, per tant, la CED, entenent amb això que l'article 174 de la LGSS és inconstitucional.
  
2. Cal indicar en primer lloc que aquesta pretensió ha sigut plantejada per l'actora, i resolta sense sentit negatiu davant diversos jutjats socials (24, 13, 2, 5 i 30).
  
Tal i com s'indica a les sentències del jutjats esmentats, la jurisprudència unificada del Tribunal Suprem en sentències de 21 de març i 26 d'abril de 1995, té assentat que la pensió es distribueix entre el darrer cònjuge i l'anterior, al qual li correspondrà una part de la pensió en quantia proporcional al temps conviscut amb el causant.
  
Pel que fa a la revalorització, atés que es troba establida en els reials decrets de revalorització que es dicta cada any amb la finalitat de mantenir el poder adquisitiu de prestacions, l'increment és únic i, per consegüent, la distribució d'aquesta prestació entre diversos beneficiaris d'acord amb el temps viscut amb el causant no multiplica les prestacions de viduïtat, sinó que distribueix una sola prestació entre diversos beneficiaris, com assenyala la STS Madrid de 27 de setembre de 1994 en el complement per mínims per a la pensió de viduïtat.
  
Consegüentment, es tracta d'una prestació contributiva, i es fixa la revalorització d'acord amb el Reial Decret 2.064/1999, de 30 de desembre, de revalorització de pensions per a l'any 2000 (article 2), i per tant es desestima la demanda.
  
2. Atés que no s'excedeix la quantia anual de 3000.000 pessetes, d'acord amb el que s'estableix en l'article 189 de la LPL, contra aquesta sentència no s'hi pot interposar cap recurs.
  
Vistos els preceptes legals esmentats i els altres que li són aplicables.
  
Decisió
  
Que amb la desestimació de la demanda formulada per la senyora María Ángeles García García davant l'Institut Nacional de la Seguretat Social, la Tresoreria General de la Seguretat Social i la senyora Elisa Peribáñez González, sobre revalorització de pensió de viduïtat, absolc els codemandats amb expressa conformació de la resolució recorreguda.
  
Es notifica aquesta sentència a les parts amb l'advertència que és ferma i que contra aquesta no s'hi pot interposar cap recurs.
  
Aquesta és la meua sentència, que pronuncie, mane i firme».